26 1772. 



Octob. 24. 



22. Procellaria nigra F. 



The black Petrel. 

 (Pr. aequinoctialis Linn.) 



Procellaria fusca, maculis tribus connexis albis in genis 

 et gula, rostro flavo, pedibus fuscis. 



Habitat in Oceano australi extra Tropicum, (nunquam 

 visa ad lineam aequinoctialem, unde patet, in ipsam nomen 

 aequinoctialis non quadrare). 



Corpus magnitudine Corvi Coracis. Alae expansae 

 ped. k\ Angl. Ab apice rostri in apicem medii digiti ped. 1 . 

 unc. 10^. Color fusco-niger. Caput saturatius nigrum. 



Rostrum 2-J- unc. longum sordide flavum: utraque 

 mandibula incurva. Narium tubus depressus, supra antice 

 emarginatus, constans tubulis binis diaphragmate distinctis. 

 Macula alba trigona sub gula, connexa maculis duabus in 

 genis. 



Alae subtus e fusco cinerascentes. Remex prima re- 

 liquis longior. Scapi remigum e fusco flavescentes. Pedes 

 atri sine postico digito, at ejus loco ungue valido instructi. 

 Genu (suffrago) et pars crurum nuda. Membrana digitos 

 connectens fusca, maculis flavescentibus. 



Observ. Hanc avem pro varietate, Proc. aequinoctia- 

 lis Linnaei habendam censeo, quam Edwards tab. 89. depin- 

 xit et Brisson 6. p. 137. descripsit sub nomine Puffini Cap.h. 

 Spei. Maculae gulares vel aetatis vel sexus discrimen, vel 

 varietatem constituunt. (*) 



(*) In Procellaria aequinoctiaii (quod nomen speciei servatidum 

 censeo, licet minus sit congruum) macula gularis major in adultis, 

 (maculis ad basin mandibulae saepe evanescentibus); in seniore ave de- 

 mum in aream trigonam gularem Iransit. Pulli gaslraeum totum al- 

 bum habent, notaeum fuliginosum, vertice primum nigrescente. 



Lichtenstein. 



